# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 11.5.2022 klo 17.00-18.40

**Paikka** Auriga, Ocean View kabinetti

**Läsnä** Lehikoinen Jouni puheenjohtaja  
Haimi Katariina jäsen

Hangelin Simo jäsen

Harjanne Aila varapuheenjohtaja

Honka-Hallila Helena jäsenKuivala Jarno jäsen

Lindell Pia jäsen

Mäenpää Kari jäsen

Raunio Tanja jäsen

Uhinki Ailo jäsen

Valtonen Marjo jäsen  
Vierimaa Ulla-Maija jäsen

Jaakkola Pasi työntekijöiden edustaja

Kosola Katriina sihteeri

**Poissa** Holmroos Mari jäsenLehtinen Seppo jäsen  
Seila Viivu jäsen

Sirkiä Anna jäsen  
Suomela Hanna jäsen

# § 35 KOKOUKSEN AVAUS

Puheenjohtaja avasi kokouksen.

# § 36 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 37 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Marjo Valtonen ja Katariina Haimi.

# § 38 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityksen mukaan.

# § 39 ESITYS SEURAKUNTAYHTYMÄN INVESTOINTIBUDJETTIIN 2023 MIKAELIN SEURAKUNTAKODIN JA SEN PIHA-ALUEEN MUUTOSTÖISTÄ

Seurakunnan työntekijöiden tilatyöryhmä on käynyt läpi seurakuntakodin sekä Mikonmökin tilat sekä niiden muutostarpeet seurakunnan työn joustavoittamiseksi. Osasta toisen kerroksen toimitiloista voidaan luopua sijoittamalla seurakuntatoimisto ja diakoniatoimisto helppokulkuisempaan paikkaan. Seurakuntatoimisto Mikonmökin päätyyn, jossa nyt on Mikaelin Sinisten tilat sekä diakoniatoimisto klubisiipeen, jossa nyt on päihdetyön toimisto. Partiolippukunnalle puolestaan annetaan klubisiiven kellarikerroksen tilat kokonaisuudessaan. Seurakunta luopuu noin puolesta Puistokadun toisen kerroksen nykyisistä toimitiloista.   
Myös seurakuntakodin ja Mikonmökin edessä oleva piha-alue pitäisi uudistaa, jotta sitä voitaisiin paremmin hyödyntää erilaisten tilaisuuksien järjestämisessä.

Työryhmän muistio liitteenä (liite1/§39/sn4/2022).

Esitys Seurakuntaneuvosto esittää kiinteistötoimen investointibudjettiin vuodelle 2023 varausta muutostöihin, jotka liittyvä ko tilojen ja piha-alueen muutostarpeisiin.

Tiedoksi Yhteinen kirkkoneuvosto

Ei saa hakea muutosta oikaisuvaatimuksin.

Päätös Esityksen mukaan.

# § 40 SEURAKUNTAVAALIEN ENNAKKOÄÄNESTYSPAIKAT

Seurakunnaltamme on pyydetty lausuntoa seurakunnan alueella olevista ennakkoäänestyspaikoista seurakuntavaaleissa 2022.

Esitys Seurakuntaneuvosto nimeää seuraavat ennakkoäänestyspaikat:   
Höveli, Mikaelin seurakuntakoti ja Mikonmökki sekä CM Länsikeskus yhdessä Maarian seurakunnan kanssa.

Tiedoksi Keskusvaalitoimikunta

Saa hakea muutosta oikaisuvaatimuksin.

Päätös Seurakuntaneuvosto nimesi ennakkoäänestyspaikoiksi Hövelin, Mikaelin seurakuntakodin, Mikonmökin, Klassillinen lukion sekä CM Länsikeskuksen.

# § 41 SEURAKUNTAVAALIEN YHTEYSHENKILÖN NIMEÄMINEN

Marraskuussa 2022 toimitettavia seurakuntavaaleja varten tulee seurakunnan nimetä vaalien yhteyshenkilö ja ilmoittaa tieto valinnasta kirkkohallitukseen.

Esitys Seurakuntaneuvosto nimeää seurakuntavaalien yhteyshenkilön.

Tiedoksi Keskusvaalitoimikunta

Saa hakea muutosta oikaisuvaatimuksin.

Päätös Seurakuntaneuvosto nimesi seurakuntavaalien yhteyshenkilöksi Jaakko Paakkasen.

# § 42 PERHETYÖNTEKIJÄN VIRAN MÄÄRÄAIKAINEN TÄYTTÄMINEN 1.8.2022-31.12.2023

Mikaelinseurakunnassa on täyttämättä oleva perhetyöntekijän virka. Perhetyö on seurakunnan kannalta keskeinen työala, jota on korkea aika kehittää. Tällä hetkellä perhetyössä on ollut Mikaelin ystävien kautta Jenny Kallio, joka lopettaa 31.7.2022 määräaikaisen projektityönsä. Määräaikaisella viran täyttämisellä perhetyössä päästäisiin hyvään alkuun ja suunnitelmalliseen työalan kehittämiseen. Tehtävään olisi ehdolla jo pari hyvää vaihtoehtoa, joten täyttämisessä päästäisiin nopeasti vauhtiin. Viran palkkaus on palkkaryhmä 303 mukainen (n. 2440 €/kk sivukuluineen).

Esitys Seurakuntaneuvosto päättää täyttää perhetyön viran ajalle 1.8. 2022-31.12.2023.

Tiedoksi Palkat, Elisa Rautiainen, Elina Westergård

Ei saa hakea muutosta oikaisuvaatimuksin.

Päätös Seurakuntaneuvosto päätti täyttää perhetyön viran ajalle 1.8.2022-31.12.2023 sekä valita Elisa Rautiaisen ja Elina Westergårdin, molemmat 50 %:n osuuksilla ko toimen viranhaltijoiksi. Seurakunta maksaa palkkakuluista 80 % ja Mikaelin ystävät ry 20 %.

# § 43 SÄÄSTÖMÄÄRÄRAHOJEN KÄYTTÖSUUNNITELMA

Seurakunnassa tulee laatia viime vuoden ylijäämästä käyttösuunnitelma seuraavan neljän vuoden ajaksi. Mikaelissa viime vuosi toi 75.082,44 € säästön. Ko säästö voitaisiin käyttää kokonaisuudessaan perhetyöntekijän palkkaukseen (= 50.000 €) seuraavan kahden vuoden aikana. Lisäksi säästömäärärahoista voidaan loppu (20.000 €) käyttää nuorisomuusikon palkkakuluihin.

Esitys Seurakuntaneuvosto laatii esittelyn mukaisen suunnitelman säästömäärärahojen käytöstä.

Tiedoksi Taloustoimisto

Ei saa hakea muutosta oikaisuvaatimuksin.

Päätös Esityksen mukaan.

# § 44 KOLEHTISUUNNITELMA 4.6.-30.9.2022

Kirkkoherra on laatinut pohjaehdotuksen kolehtisuunnitelmaksi ajalle 4.6.-30.9.2022 (Liite1/§44/sn4/2022).

Esitys Seurakuntaneuvosto vahvistaa kolehtisuunnitelman ajalle 4.6.-30.9.2022.

Tiedoksi Taloustoimisto, suntiot

Saa hakea muutosta oikaisuvaatimuksin.

Päätös Seurakuntaneuvosto vahvisti kolehtisuunnitelman ajalle 4.6.-30.9.2022 seuraavin muutoksin:

- 12.6. kolehti päätettiin kerätä Pansion Ukrainakahvilan toimintaan Mikaelinseurakunnan diakoniatyön kautta  
- 14.8. kolehdin kohdalla korjattiin nimeksi Kari Tynkkynen

# § 45 JONATHAN WESTERGÅRDIN JA JOHANNES NILSSONIN MATKA-AVUSTUSANOMUS

Jonathan Westergård ja Johannes Nilsson ovat jättäneet seurakuntaneuvostolle oheisen anomuksen:

*TUTUSTUMIS-/OPINTOMATKA LONTOOSEEN 27.-31.5.2022 ISOSTEN KANSSA*

*Johannes Nilsson ja Jonathan Westergård anovat lupaa lähteä matkanjohtajiksi ja valvojiksi 14:n isosen kanssa Mikaelinseurakunnasta Lontooseen 27.-31.5.2022. Anglikaaniseurakunta All Saints' Woodford Wells Lontoossa on kutsunut Mikaelinseurakunnan isosisia vierailulle 27.-31.5.2022.   
Majoitumme All Saints' Woodford Wells – seurakunnan tiloissa veloituksetta. Lennämme Helsingistä Lontooseen ja takaisin Lontoosta Tampereelle.  
Ohjelmassa on tutustumista isäntäseurakuntaan ja sen nuoriin, yhdessäoloa sekä tutustumista nähtävyyksiin.  
Opetusten ja isäntäseurakuntaan tutustumisen lisäksi toivomme, että matka luo tilaa meidän nuorille tutustua paremmin toisiinsa ja luoda yhteishenkeä. Kotiin tuomisina olisi tarkoitus tuoda intoa ja uusia ideoita ja näkökulmia Mikaelinseurakunnan nuorisotyön kehittämistä varten.*

*Nuorten kanssa on sovittu, että he maksavat itse matkansa. Kustannuksia pyritään kuitenkin mahdollisimman paljon pienentämään mm. kirkkokahvimyynnillä ja muilla tempauksilla.*

*Anomme, että seurakunta kustantaa Johanneksen ja Jonathanin matkat: Lennot n.100e/hlö, liikkuminen Lontoossa n.40e/hlö, ruoka n.70e/hlö.*

*Parhain terveisin  
Johannes Nilsson ja Jonathan Westergård*

Esitys Seurakuntaneuvosto keskustelee asiasta.

Tiedoksi Jonathan Westergård, Johannes Nilsson

Ei saa hakea muutosta oikaisuvaatimuksin.

Päätös Seurakuntaneuvosto päätti maksaa Johannes Nilsson ja Jonathan Westergårdin matkakulut seurakuntaneuvoston kustannuspaikalta.

# § 46 PAULIINA LIUKKOSEN OPINTOVAPAA-ANOMUS JA VUOSILOMA

Diakoniatyöntekijä Pauliina Liukkonen on osoittanut seurakuntaneuvostolle anomuksen opintovapaasta ja vuosilomasta seuraavasti:

*Anon opintovapaalain mukaista opintovapaata ajalle 12.9.2022-14.5.2023 tarkoituksenani suorittaa loppuun teologian maisteritutkintoon kuuluvat opinnot. Opintovapaata on jäljellä 245 päivää, jotka tulevat näin käytettyä loppuun. Lisäksi anon vuosilomaa ajalle 22.8.-11.9.2022 (kuluu yhteensä 15 lomapäivää, joista 7 päivää vuoden 2022 loppuun mennessä pidettäviksi erääntyviä, 31.3.2021 päättyneen lomanmääräytymisvuoden lomapäiviä, ja loput 8 päivää 31.3.2022 päättyneen lomanmääräytymisvuoden päiviä). Kyseinen järjestely mahdollistaa sekä diakonian perustyön koko kesän ajan keskeytyksettä että opintojen suorittamista jo heti lukuvuoden alusta alkaen.*

Esitys Seurakuntaneuvosto myöntää Pauliina Liukkoselle opintovapaata ajalle 12.9.2022-14.5.2023 ja vuosilomaa ajalle 22.8.-11.9.2022.

Tiedoksi Pauliina Liukkonen, palkat

Ei saa hakea muutosta oikaisuvaatimuksin.

Päätös Esityksen mukaan.

§ 47 VUOSIKERTOMUS 2021  
  
Vuosikertomus 2021 on valmistunut. Vuosikertomus jaetaan kokouksessa, mutta se löytyy sähköisenä Mikaelinseurakunnan nettisivuilta (https://www.turunseurakunnat.fi/mikaelinseurakunta/paatoksenteko/vuosikertomus).

Esitys Seurakuntaneuvosto keskustelee asiasta ja merkitsee vuosikertomuksen tiedokseen.

Ei saa hakea muutosta oikaisuvaatimuksin.

Päätös Seurakuntaneuvosto merkitsi vuosikertomuksen tiedoksi ja päätti keskustella asiasta kokouksen jälkeen yhdessä työntekijöiden kanssa.

# § 48 MUUT MAHDOLLISET ASIAT

- Ulla-Maija Vierimaa ja Jarno Kuivala kertoivat kuulumisia kansainvälisen vastuun työryhmän kokouksesta  
- Tanja Raunio kertoi seurakuntavaali-infoillasta

# § 49 ILMOITUSASIAT

- Syksyn seurakuntaneuvoston kokouspäivät: 25.8. klo 18.30, 28.9., 26.10., 30.11. ja to 15.12 (työjaosto viikkoa ennen kokousta)

# § 50 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 51 KOKOUKSEN PÄÄTTÄMINEN

Puheenjohtaja päätti kokouksen klo 18.40.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Katariina Haimi Marjo Valtonen

pöytäkirjantarkastaja pöytäkirjantarkastaja